OpenLLM-France/wikimedia huggingface dataset:
# Xu Xi (pintor)

    Avís: Hi ha un altre pintor, contemporani (nascut el 1940 a Shaoxing) amb aquest nom. També existeix un escriptor contemporani amb el mateix nom.
Xu Xi (xinès simplificat: 徐熙; xinès tradicional:徐熙; pinyin: Xú Xī) fou un pintor xinès que va viure durant el període denominat Cinc Dinasties i Deu Regnes. Actiu sota la dinastia dels Tang Meridionals. Va néixer l'any 937 i va morir el 975. És poc el que se sap de la seva biografia: que procedia d'una família important i que va ser l'avi de Xu Xongsi i Xu Chongju (Font: “Flower-and-bird Painting in Ancient China”).
Cèlebre per les seves pintures d'ocells i flors. Al segle varen aparèixer dues escoles rivals que tractaven aquests temes: una encapçalada per Huang Quan i la de Xu Xi. La tècnica de la primera presentava coincidències amb la del pintor renaixentista Leonardo da Vinci mentre que la de la segona tenia similituds amb el posterior impressionisme i les aquarel·les angleses. El seu estil rep el nom de Xu Xi Ye yi". Entre els seguidors de la seva tendència figuren els seus nets Xongsi i Chongju. Entre les seves obres destaca; “Faisan entre peònies i magnòlies”. Es conserven pintures seves a la “Nelson Galeria d'Art “(Kansas, Estats Units). al Museu Nacional d'Art de Pequín (Xina)i al Museu de Xangai.

## Bibliografia

* Flower-and-bird Painting in Ancient China editat per Xiangping Li. China Intercontimental Press. Pàg. 17.
* Dictionnaire des peintres,sculpteurs, dessinateurs et burgraves” (Dictionnaire Bénézit) d'E. Bénézit,

## Referències

Per aquest article s'han fet servir alguna informació procedent dels articles dedicats a aquest artista de la Wikipedia en llengua anglesa (imatges) i francesa.

## Enllaços externs

* http://www.chinatoday.com.cn/hoy/2009n/s2009n08/p70.htm
* http://www.chinatoday.com.cn/hoy/2009n/s2009n02/p64.htm (text en castellà i de traducció deficient)
# Choteau

Choteau és una població dels Estats Units a l'estat de Montana. Segons el cens del 2000 tenia 1.781 habitants.

## Demografia

Segons el cens del 2000, Choteau tenia 1.781 habitants, 807 habitatges, i 464 famílies. La densitat de població era de 384,2 habitants per km².
Dels 807 habitatges en un 24,9% hi vivien nens de menys de 18 anys, en un 46,8% hi vivien parelles casades, en un 8,6% dones solteres, i en un 42,4% no eren unitats familiars. En el 39,2% dels habitatges hi vivien persones soles el 21,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,7% tenia menys de 18 anys, un 4,4% entre 18 i 24, un 21,4% entre 25 i 44, un 25,8% de 45 a 60 i un 25,7% 65 anys o més.
L'edat mediana era de 46 anys. Per cada 100 dones de 18 o més anys hi havia 80,9 homes.
La renda mediana per habitatge era de 25.708 $ i la renda mediana per família de 35.655 $. Els homes tenien una renda mediana de 22.429 $ mentre que les dones 17.098 $. La renda per capita de la població era de 14.999 $. Aproximadament el 12,7% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Choteau». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Choteau». American Fact Finder. Oficina del Cens dels Estats Units, 12-01-2010.
# Can Modolell (Sant Just Desvern)

Can Modolell és un edifici de Sant Just Desvern (Baix Llobregat) catalogat com a bé cultural d'interès local.

## Història i descripció

Al seu origen degué ser una masia amb la coberta a dues aigües que després es sobrealçà. Hi ha referència de la família des del segle xiv i de la casa des del 1510. La casa fou restaurada a finals del segle xvii i a inicis del xx (1902-1904), moment en què es construí la torre, la capella i es remodelà la façana posterior.
Als baixos té un gran vestíbul amb cuina i menjador, i a la planta pis, el típic saló que dona accés a les habitacions. El cos principal és de tres crugies, de planta baixa i dos pisos. Té un annex amb galeries a la planta noble i més enllà una capella privada, construïda entre 1902 i 1904. La coberta, plana i remarcada per balustres o merlets es corona amb una torre rectangular de coberta piramidal a quatre aigües.
Entorn del 1911-1912, Gaspar Modolell i Modolell va encarregar a l'arquitecte Miquel Madorell i Rius un altre edifici per al seu fill Gaspar Modolell i Jané. Té planta baixa i pis amb coberta inclinada, de dos cossos i l'accés cobert amb una terrassa accessible des del primer pis, tancada per una balustrada. A la dècada del 1990 va ser restaurada per a convertir-lo en restaurant.

## Referències

* 1 2 3 4 5 6 «Can Modolell». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 3 «Torre de l'Hereu Modolell». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «Catàleg i Pla Especial de Protecció i Rehabilitació del Patrimoni Arquitectònic de Sant Just Desvern» p. Fitxa 19 "Casa Modolell". Ajuntament de Sant Just Desvern, 1987.

## Enllaços externs

* «Can Modolell». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* «Torre de l'Hereu Modolell». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Bobrovka (Alapàievsk)

* Per a altres significats, vegeu «Bobrovka».
Bobrovka (en rus: Бобровка) és un poble de l'óblast de Sverdlovsk, a Rússia, segons el cens del 2010 tenia 163 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Camins creuats

Camins creuats (títol original: Chemins de traverse ) és una pel·lícula francesa dramàtica dirigida per Manuel Poirier, estrenada l'any 2004. Ha estat doblada al català.

## Argument

Víctor és un home madur que recorre les carreteres en el seu cotxe, buscant fortuna, en companyia del seu fill Félix, un adolescent escèptic, que manté amb el seu pare una relació tan conflictiva com marginal i plena de sorpreses és la vida de tots dos. Víctor porta anys vivint corrents, recorrent a petites estafes i enganys, traslladant-se constantment de ciutat en ciutat i sense saber el que els espera al final del camí. En tots dos es manté viva la memòria i la nostàlgia d'una dona: la mare de Félix, que ja no està, i a la qual el seu pare estimava profundament. Pot ser que una primera trobada amorosa ajudi a Félix a apropar-se al seu pare i entendre-ho millor.

## Repartiment

* Sergi López: Victor
* Kevin Miranda: Félix
* Lucy Harrison: Roselyne
* Mélodie Marcq: Myriam
* Jacques Bosc: Jacques
* Alain Bauguil: Ernest
* Yre Coulibaly: Miranda
* Laurent Fernandez

## Rebuda
### Premis

2004: Festival de Valladolid - Seminci: Nominada a l'Espiga d'Or

### Crítica

"L'autor renuncia a l'explotació de certes trames secundàries, amb prou feines utilitza la música i en els seus lacònics diàlegs predomina el monosíl·lab o la pregunta sense resposta, la qual cosa porta irremissiblement a la pel·lícula a l'avorriment"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Camins creuats». [Consulta: 6 novembre 2018].
* ↑ «Chemins de traverse». [Consulta: 6 novembre 2018].
* ↑ Ocaña, Javier «Chemins de traverse». El País.
# Miklós Bánffy

Miklós Bánffy (hongarès: Bánffy Miklós) (Cluj-Napoca, 30 de desembre de 1873 - Budapest, 6 de juny de 1950) fou un polític i novel·lista hongarès conegut per la seva Trilogia Transsilvana, on narra les vides entrecreuades de diversos personatges abans de l'esclat de la Primera Guerra Mundial, amb una tràgica història d'amor entre dos nobles com a fil conductor.
Bánffy, ell mateix descendent d'aristòcrates, retrata una època que desapareix amb grans trets autobiogràgics, ja que fou parlamentari com el protagonista de les seves obres i arribà fins al càrrec de Ministre d'Exteriors.
# Lauw

Lauw (en alsacià d Ài) és un municipi francès, situat a la regió del Gran Est, al departament de l'Alt Rin. L'any 1999 tenia 843 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 733 | 768 | 804 | 933 | 948 | 928 |

## Administració

Llista d'alcaldes :
| Període | Identitat | Partit |
| 2001- | Emile Ehret | |
# Lautrèc

Lautrèc (en francès Lautrec) és un municipi francès, situat al departament del Tarn i a la regió d'Occitània. La família del pintor Henri Toulouse-Lautrec era originària d'aquest poble.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.344 | 1.508 | 1.316 | 1.503 | 1.527 | 1.556 | 1.706 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Laurent Gros | Divers droite, després MoDem |

## Referències

* ↑ Toponímia occitana
# Leontisc d'Egipte

Leontisc (en llatí Leontiscus, en grec antic Λεοντίσκος) era un fill de Ptolemeu I Sòter i de la famosa cortesana Thais.
L'any 306 aC va caure presoner de Demetri Poliorcetes a la gran batalla naval de Xipre juntament amb el seu oncle Menelau, però Demetri el va retornar ben aviat al seu pare, sense haver de pagar cap mena de rescat, segons diu Ateneu de Nàucratis.

## Referències

* ↑ Leontiscus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 754-755
# Leporinus pachycheilus

Leporinus pachycheilus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 15,7 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Aripuanã (Brasil).

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* ITIS (anglès)
# Le Palais

Le Palais (en bretó Porzh-Lae) és un municipi francès, situat al departament del Morbihan a la regió de Bretanya. És un dels quatre municipis situats a l'illa de Belle-Île-en-Mer. L'any 2010 tenia 2.552 habitants.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | 3584 | - | 4277 | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 4845 | - | - | 5456 | - | - | - | - | 4931 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 4950 | 3185 | - | - | 2786 | 2208 | 2724 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2734 | 2661 | 2634 | 2389 | 2435 | 2457 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Yves Brien | |
| 2008- | Frédéric Le Gars | |

## Personatges il·lustres

* Louis Jules Trochu, militar i ministre francès

## Galeria d'imatges

* La porta de Vauban
* Església de Saint-Gérons
* La Saline

## Referències

* ↑ Le Palais sur le site de l'Insee
# Leydetita

La leydetita és un mineral de la classe dels sulfats. Rep el nom en honor de Jean-Claude Leydet (18 d'abril de 1961 - 21 de novembre de 2018), mineralogista aficionat de Brest (França), gran coneixedor dels minerals d'urani.

## Característiques

La leydetita és un sulfat de fórmula química Fe(UO₂)(SO₄)₂·11H₂O. Cristal·litza en el sistema monoclínic. La seva duresa a l'escala de Mohs és 2. Es troba relacionada químicament amb la deliensita, i és molt semblant a la rietveldita. És una espècie isoestructural amb la magnesioleydetita.
Segons la classificació de Nickel-Strunz, la leydetita hauria de pertànyer a "07.EB: Uranil sulfats amb cations de mida mitjana» juntament amb la johannita i la deliensita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Musée cantonal de géologie de Lausanne (Suïssa), amb el número de catàleg: mgl 92661.

## Formació i jaciments

Va ser descoberta a Mas d'Alary, al municipi de Lodeva, dins el departament de l'Erau (Occitània, França). També ha estat descrita a L'Ecarpière, al País del Loira (també a França), i a la mina Markey, a Utah (Estats Units). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Leydetite» (en anglès). Mindat. [Consulta: 29 novembre 2021].
# Llengua i República

Llengua i República és una associació que té per objectiu organitzar i canalitzar els esforços per difondre entre la població una nova consciència sociolingüística i una conducta de lleialtat envers la llengua catalana. L'associació va ser impulsada pel Grup Koiné, després que aquest fes públic un manifest titulat: Per un veritable procés de normalització lingüística a la Catalunya independent. L'actual president de l'associació és Joaquim Arenas i Sampera.

## Referències

* ↑ Grup Koiné. «La realitat lingüística de Catalunya i la normalització del català i l'occità en la futura República». Grup Koiné, 2015. Arxivat de l'original el 2016-06-04. [Consulta: 30 abril 2016].
* ↑ Grup Koiné. «Per un veritable procés de normalització lingüística a la Catalunya independent». Grup Koiné, 31-03-2016. Arxivat de l'original el 2016-04-17. [Consulta: 30 abril 2016].

## Enllaços externs

* Llengua i República
# Lily Mazahery

Lily Mazahery (Teheran, 10 d'octubre de 1972) és una advocada estatunidenca d'origen iranià. És feminista, defensora dels drets humans, i activista social i política. Treballa al bufet Tankel Law i és la fundadora i presidenta del Legal Rights Institute. Mazahery representa alguns dels dissidents polítics més destacats, activistes pels drets civils i víctimes de violacions dels drets humans de tot el món.

## Referències

* 1 2 «Mazahery, Ms. Lily (Human Rights Activist)». Iran Almanac: Iran Who's Who. [Consulta: 13 març 2009].
* ↑ Mazahery, Lily «The silent screams of women and girls». The Jeruselam Post, 15-01-2007 [Consulta: 13 març 2009].
# Lliga neerlandesa de futbol 1904-05

La Lliga neerlandesa de futbol 1904–1905 va ser disputada per divuit equips que participaven en dues divisions. La divisió oest s'havia dividit durant les dues últimes temporades, però es va tornar a combinar. El campió nacional seria determinat per un play-off amb els guanyadors de la divisió de futbol oriental i occidental dels Països Baixos. L'HVV Den Haag va guanyar el campionat en vèncer el PW 4-1 i 4-2.

## Nous equips

Eerste Klasse Est:
* RKVV Wilhelmina
Eerste Klasse Oest:
* DFC
* HC & CV Quick

## Divisions
### Eerste Klasse Est

| Pos | Equipo | PJ | PG | PE | PP | GF | GC | Pts | DG | Notas |
| 1 | PW | 10 | 8 | 0 | 2 | 44 | 15 | 16 | +29 | Classificat al play-off pel títol. |
| 2 | SBV Vitesse | 10 | 6 | 3 | 1 | 36 | 19 | 15 | +17 |
| 3 | Quick Nijmegen | 10 | 4 | 2 | 4 | 26 | 26 | 10 | 0 |
| 4 | Koninklijke UD | 10 | 3 | 1 | 6 | 24 | 30 | 7 | -6 |
| 5 | RKVV Wilhelmina | 10 | 3 | 1 | 6 | 23 | 41 | 7 | -18 |
| 6 | GVC Wageningen | 10 | 2 | 1 | 7 | 16 | 38 | 5 | -22 |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Eerste Klasse Oest

| Pos | Equipo | PJ | PG | PE | PP | GF | GC | Pts | DG | Notas |
| 1 | HVV Den Haag | 22 | 12 | 6 | 4 | 61 | 32 | 30 | +29 | Classificat al play-off pel títol. |
| 2 | DFC | 22 | 12 | 6 | 4 | 62 | 39 | 30 | +23 |
| 3 | Koninklijke HFC | 22 | 12 | 1 | 9 | 64 | 45 | 25 | +19 |
| 4 | CVV Velocitas | 22 | 10 | 4 | 8 | 72 | 61 | 24 | +11 |
| 5 | Sparta Rotterdam | 22 | 10 | 4 | 8 | 46 | 44 | 24 | +2 |
| 6 | Ajax Sportman Combinatie | 22 | 10 | 3 | 9 | 59 | 53 | 23 | +6 |
| 7 | Hercules | 22 | 10 | 3 | 9 | 52 | 47 | 23 | +5 |
| 8 | HFC Haarlem | 22 | 10 | 2 | 10 | 73 | 54 | 22 | +19 |
| 9 | HBS Craeyenhout | 22 | 9 | 4 | 9 | 63 | 51 | 22 | -8 |
| 10 | HC & CV Quick | 22 | 8 | 6 | 8 | 53 | 46 | 22 | -7 |
| 11 | RAP | 22 | 4 | 3 | 15 | 35 | 82 | 11 | -47 | No participa la propera temporada. |
| 12 | Rapiditas Rotterdam | 22 | 3 | 2 | 17 | 30 | 116 | 8 | -86 | No participa la propera temporada. |
PJ = Partits jugats; PG = Partits guanyats; PE = Partits empatats; PP = Partits perduts; GF = Gols a favor; GC = Gols en contra; Pts = Punts; DG = Diferència de gols

### Play-off pel campionat

| Equip 1 | Global | Equip 2 | Anada | Tornada |
| HVV Den Haag | 8–3 | PW | 4–1 | 4–2 |
L'HVV Den Haag va guanyar el campionat.

## Referències

* ↑ «Taules de classificació de la lliga neerlandesa de futbol». Rsssf.org. [Consulta: 2 juny 2024].

## Enllaços externs

* Campionats de la Lliga de futbol dels Països Baixos RSSSF 1898-1954
* RSSSF Eerste Klasse Oost
* RSSSF Eerste Klasse West
# Llacuna de la Janda

La llacuna de la Janda va ser una gran llacuna, actualment seca, que se situava a la zona nord del terme municipal de Tarifa (Cadis), autèntic paradís per a les aus migratòries. La seva dessecació va ser deguda als interessos econòmics per a disposar de bones terres agrícoles.En l'actualitat, és una depressió d'origen tectònic situada al nord de la carretera N-340 (E-5) entre Vejer de la Frontera i Tahivilla (Cadis), punt quilomètric 55.
Amb la contribució, entre d'altres, dels rius Barbate i Celemín pel nord i Almodóvar pel sud, es mantenien uns aiguamolls d'unes 4.000 hectàrees. Aquests aiguamolls en època plujosa van poder arribar a tenir 50 km² d'extensió, variable, estacional i d'escassa profunditat que, en l'època seca, es disgregaven en una successió de llacunes i bassiots.
La grua vulgar (G. grus) és, sens dubte, una de les espècies d'aus més representatives i evocadores de l'excepcional aiguamoll que en el passat va ser la llacuna de la Janda. Actualment, les grues tan sols van a la Janda a hivernar i romanen en la zona entre finals d'octubre o principis de novembre fins a mitjans de febrer o principis de març.

## Enllaços externs

* http://blog.lagunalajanda.org.
# Liu Xia (judoka)

Liu Xia –en xinès, 刘霞– (Qingdao, 6 de gener de 1979) és una esportista xinesa que va competir en judo.
Va participar en els Jocs Olímpics d'Atenes 2004, obtenint una medalla de plata en la categoria de –78 kg. Va guanyar dues medalles al Campionat Asiàtic de Judo els anys 2004 i 2007.

## Palmarès internacional

Jocs Olímpics :
| Any | Lloc | Medalla | Categoria |
| 2004 | Atenes ( Grècia) | 2 | –78 kg |
| Campionat Asiàtic ||||
| Any | Lloc | Medalla | Categoria |
| 2004 | Almatý ( Kazakhstan) | 2 | –78 kg |
| 2007 | Kuwait ( Kuwait) | 1 | –78 kg |

## Referències

* ↑ Liu Xia Arxivat 2012-11-13 a Wayback Machine. en Sports-reference.com (SR/Olympic Sports) (anglès)
* ↑ Liu Xia en Judoinside.com (anglès)

## Enllaços externs

* Factfile on JudoInside.com
# Lenco Turntables

Lenco és una marca d'equips d'àudio i vídeo de propietat holandesa, que forma part de Commaxx International NV i una empresa germana de Trebs BV.
Tanmateix, quan els aficionats a l'àudio es refereixen a Lenco, especialment als giradiscos Lenco, normalment es refereixen a la desapareguda empresa suïssa Lenco AG (d'Oberburg, Burgdorf que es va fundar el 1946), un fabricant de tocadiscos destacat durant els anys 1950-1980.

## Història

Lenco va ser fundada l'any 1946 al Burgdorf suís per la parella Fritz i Marie Laeng. Fascinat per la tecnologia del so, el suís Fritz Laeng va iniciar un negoci elèctric el 1925 i la seva dona, Marie, es va convertir en la força impulsora. La parella va iniciar una petita fàbrica, basada en la producció de plats giratoris. El famós nom Lenco va ser idea de Marie (derivat del cognom de la parella). La fiabilitat dels plats giratoris i l'excel·lent servei tècnic van ser els conceptes clau. Així va començar la reputació de la marca.
L'any 1961 es va fundar una altra fàbrica, a Osimo, la Lenco Italiana. A causa d'alguns problemes de venda, es va haver de reduir la producció. En ser un projecte a llarg termini, Lenco Italiana va fer al principi, principalment motors. Més tard, a la dècada de 1970, la fàbrica italiana va començar a produir plats giratoris i platines de cassets.
La marca Lenco va ser presa l'any 1997 pel grup holandès Lenco STL, ubicat a Venlo. En aquell moment es basaven en productes de baix pressupost, la majoria d'ells fets a Hong Kong.
El 2015, la companyia va ser novament adquirida, aquesta vegada per Commaxx International NV.
L'any 2018, l'empresa produeix ràdio per Internet, ràdios DAB+, reproductors de DVD, televisors i altres equips d'àudio, inclosos els tocadiscos.

## Referències

* ↑ «STL Group bv Homepage», 08-11-2008. Arxivat de l'original el 2008-11-08. [Consulta: 14 abril 2022].
* ↑ «Lenco.com | Officiële Lenco Webshop» (en neerlandès). [Consulta: 14 abril 2022].
* 1 2 «Lenco | Rudolf Laeng», 24-03-2019. Arxivat de l'original el 2019-03-24. [Consulta: 14 abril 2022].
* ↑ «LENCO + KOMET Radio AG» (en alemany). [Consulta: 14 abril 2022].